স্টাফ রিপোর্টার ॥ বানিয়াচং উপজেলার আমিরখানি গ্রামে ভাইয়ের হামলায় ভাই আহত হয়েছে। গতকাল মঙ্গলবার দুপুরে এ ঘটনা ঘটে। আহত সুত্রে জানা যায়, ওই গ্রামের তাজ উদ্দিনের পুত্র লাপু মিয়ার সাথে তার ভাই ইদু মিয়ার বিরোধ চলে আসছে। গতকাল ওই সময় লাপু মিয়া বটি দা দিয়ে ইদুকে কুপিয়ে ক্ষতবিক্ষত করে। গুরুতর আহত অবস্থায় তাকে উদ্ধার করে হবিগঞ্জ সদর হাসপাতালে ভর্তি করা হয়েছে। ঘটনার পর লাপু আত্মগোপন করেছে বলে স্থানীয় সূত্রে জানা গেছে।